สภานิสิตจุฬาลงกรณ์มหาวิทยาลัย

สภานิสิตจุฬาลงกรณ์มหาวิทยาลัย (อังกฤษ: Student Council of Chulalongkorn University; SCCU) เป็นองค์กรนิสิตซึ่งทำหน้าที่นิติบัญญัติภายในสโมสรนิสิตจุฬาลงกรณ์มหาวิทยาลัย ตั้งอยู่ในจุฬาลงกรณ์มหาวิทยาลัย เขตปทุมวัน กรุงเทพมหานคร จัดตั้งขึ้นจากระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย พ.ศ. 2529

 อำนาจและหน้าที่ 
มีอำนาจและหน้าที่เป็นไปตามระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย พ.ศ. 2529 ดังนี้

 ควบคุมการบริหารงานขององค์การบริหารให้เป็นไปตามนโยบายที่ได้แถลงไว้ต่อสภานิสิต
 พิจารณาและควบคุมการจัดสรรงบประมาณและผลการใช้งบประมาณขององค์การบริหาร
 พิจารณาเสนอความคิดเห็นเกี่ยวกับการดำเนินงานด้านต่าง ๆ ขององค์การบริหาร
 เสนอให้มีหรือให้แก้ไขเพิ่มเติมระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย โดยข้อเสนอดังกล่าวต้องได้รับคะแนนเสียงเห็นชอบไม่น้อยกว่าสองในสามของจำนวนสมาชิกสามัญของสภานิสิต
 เสนอความคิดเห็นเกี่ยวกับกิจการต่าง ๆ ของมหาวิทยาลัย
 วางระเบียบ ข้อบังคับ ข้อปฏิบัติ และข้อแนะนำเกี่ยวกับการดำเนินงานภายในของสโมสร ซึ่งไม่ขัดหรือแย้งต่อระเบียบและข้อบังคับของมหาวิทยาลัย
 แต่งตั้งสมาชิกให้เป็นกรรมาธิการสามัญในคณะกรรมาธิการสามัญ  หรืออาจแต่งตั้งบุคคลที่เป็นสมาชิกหรือเป็นนิสิตเป็นกรรมาธิการวิสามัญในคณะกรรมาธิการวิสามัญ เพื่อศึกษาพิจารณาเรื่องใดเรื่องหนึ่งอันอยู่ในกรอบแห่งวัตถุประสงค์ของสโมสรแล้วรายงานต่อสภานิสิต
 มีสิทธิยับยั้งการดำเนินงานเรื่องใดเรื่องหนึ่งขององค์การบริหารซึ่งสภานิสิตเห็นว่าขัดกับนโยบายขององค์การบริหารตามที่ได้แถลงไว้
 เชิญผู้แทนองค์การบริหารหรือนิสิตอื่นมาชี้แจงข้อเท็จจริง

 องค์ประกอบ 
สภานิสิตจุฬาลงกรณ์มหาวิทยาลัยมีสมาชิก 80 ตำแหน่ง โดยแบ่งสมาชิกเป็น 2 ประเภท ได้แก่ สมาชิกสามัญ 60 ตำแหน่ง และสมาชิกสมทบ 20 ตำแหน่ง

 สมาชิกสามัญ 
สมาชิกสามัญ คือ สมาชิกที่ได้รับการเลือกตั้งจากนิสิตคณะ สำนักวิชา หรือสถาบันเดียวกัน โดยในแต่ละคณะ สำนักวิชา หรือสถาบัน จะเลือกตั้งสมาชิกสามัญจำนวน 3 ตำแหน่ง โดยผู้ที่จะเป็นสมาชิกสามัญ ต้องไม่เป็นนิสิตใหม่

 สมาชิกสมทบ 
สมาชิกสมทบ คือ สมาชิกที่เป็นนิสิตใหม่ กล่าวคือเป็นนิสิตปีแรก และได้รับการเลือกตั้งจากคณะ สำนักวิชา หรือสถาบันที่ตนสังกัดอยู่ โดยในแต่ละคณะ สำนักวิชา หรือสถาบัน จะเลือกตั้งสมาชิกสมทบจำนวน 1 ตำแหน่ง

สมาชิกสมทบไม่มีสิทธิออกเสียงลงคะแนนในการประชุมสภานิสิต แต่มีสิทธิอื่น ๆ เท่ากับสมาชิกสามัญ เช่น เป็นกรรมาธิการในคณะกรรมาธิการสามัญ

 ตำแหน่งบริหาร 

 ประธาน รองประธาน และเลขาธิการคนปัจจุบัน 
+ตำแหน่งรายชื่อวันที่ได้รับเลือกประธานชวัลวิทย์ กาญจนอุทัย30 พฤษภาคม 2568รองประธาน คนที่ 1ชาคริต เลาหะรัตนะวิบูลย์รองประธาน คนที่ 2ดิศนัย หาญอาจณรงค์ศรีเลขาธิการธีรภพ ผาสุข

 รายนามประธานสภานิสิตจุฬาลงกรณ์มหาวิทยาลัย 
+ปีการศึกษารายชื่อคณะ/สำนักวิชา/สถาบันเริ่มวาระสิ้นสุดวาระ (เหตุที่สิ้นสุด)2560เนติวิทย์ โชติภัทรไพศาลรัฐศาสตร์1 มิถุนายน 256030 สิงหาคม 2560 (ขาดคุณสมบัติ เนื่องจากถูกตัดคะแนนวินัยนิสิตตามคำสั่งจุฬาลงกรณ์มหาวิทยาลัย ที่ 4928/2560 เรื่อง ลงโทษตัดคะแนนความประพฤตินิสิต ลงวันที่ 30 สิงหาคม 2560 ภายหลังศาลปกครองกลางได้มีคำสั่งเพิกถอนการตัดคะแนนดังกล่าวบางส่วน ตามคำพิพากษาศาลปกครอง คดีหมายเลขดำที่ 438/2561 คดีหมายเลขแดงที่ 376/2562)ณัฐนันท์ ช่อหิรัญกุลวิทยาศาสตร์9 มกราคม 256131 พฤษภาคม 2561 (ออกตามวาระ)2561ธนวัฒน์ วงค์ไชย เศรษฐศาสตร์1 มิถุนายน 2561(ไม่มี)นรภัทร บุญทวีบรรจงเศรษฐศาสตร์15 ธันวาคม 256131 พฤษภาคม 2562 (ออกตามวาระ)2562ภูภัชร พัฒนธารธาดาวิทยาศาสตร์การกีฬา1 มิถุนายน 256231 พฤษภาคม 2563 (ออกตามวาระ)2563ชวิศ ธรรมมงคลนิเทศศาสตร์1 มิถุนายน 256315 พฤษภาคม 2564 (ลาออก)2564ฐิติ ชิวชรัตน์วิศวกรรมศาสตร์1 มิถุนายน 256431 พฤษภาคม 2565 (ออกตามวาระ)2565วิทยา โอซากิแพทยศาสตร์(ไม่มี)(ไม่มี)ชัญญา บุญญาวรกุลอักษรศาสตร์(ไม่มี)(ไม่มี)2566(ไม่มี)(ไม่มี)2567สถาปัตย์ เพชรศิราสัณห์รัฐศาสตร์14 พฤษภาคม 256730 พฤษภาคม 2568 (ออกตามวาระ)2568ชวัลวิทย์ กาญจนอุทัยนิติศาสตร์30 พฤษภาคม 2568ปัจจุบัน